Document ID: /fineweb-2-swissfilter-quality_10-filterrobots/filtered/03743.jsonl.gz/42

โรแบร์โต้ ดูรัน เกิด 26 มิถุนายน ค.ศ. 1951 ที่เมืองเอลโชร์ริโย ประเทศปานามา เริ่มชกมวยสากลอาชีพครั้งแรกเมื่อปี ค.ศ. 1967 ในรุ่นไลท์เวท ทำสถิติชนะรวดจนได้ชิงแชมป์โลกในรุ่นไลต์เวท สมาคมมวยโลก (WBA) กับ เคน บูชาแนน นักชาวสกอตแลนด์ ที่นครนิวยอร์ก เมื่อวันที่ 26 มิถุนายน ค.ศ. 1972
ดูรันสามารถเอาชนะน็อกบูชาแนนไปได้ในยกที่ 13 จากนั้นดูรันได้ชกนอกรอบอีก 3 ครั้ง 2 ครั้งแรกสามารถเอาชนะน็อกได้เพียงยกแรก แต่ในครั้งที่ 3 ดูรันต้องพบกับความพ่ายแพ้ครั้งแรกในชีวิตแก่ เอสเตบัน เด เฮซุส ซึ่งต่อมากลายมาเป็นคู่ปรับคนสำคัญอีกคนหนึ่งของดูรัน
ดูรันเป็นนักมวยประเภท “อึด ถึก ทน” เขาได้รับการยกย่องว่าเป็น “ตำนาน” แห่งยุค 80 เคียงคู่กับนักมวยรุ่นราวคราวเดียวกันอย่าง ชูการ์ เรย์ เลียวนาร์ด โทมัส เฮิร์น และมาร์วิน แฮคเลอร์
มวยแบบดูรันเป็นมวย “ไฟท์เตอร์” ไม่เคยกลัวใคร ต่อยสนุก เดินลุยเข้าหาและใช้พละกำลังบวกหมัดที่ถูกขนานนามว่าเป็น กำปั้นหิน ไล่ถล่มคู่ต่อสู้แบบไม่กลัวเจ็บ
ด้วยสรีระของความเป็นมวยรุ่นเล็ก ดูรันสูง 170 ซม. เขาไต่ระดับขึ้นไปต่อยจากรุ่นไลท์เวท เวลเตอร์เวท ไลท์มิดเดิลเวท มิดเดิลเวท และซุปเปอร์มิดเดิลเวท และกวาดแชมป์ครบทั้ง 4 รุ่น
ในชีวิตของเขา มีทั้งจุดสูงสุดอย่างคว้าแชมป์มาครบ รวมถึงจุดต่ำสุดเช่นการยอมแพ้การชก “รีแมตช์” กับ เลียวนาร์ด แบบดื้อๆ เหมือนอย่างนักมวยทั่วไป
ถ้าใครสนใจชีวิตของเขาอย่างเจาะลึก ลองไปหาหนัง Hands of Stones มาชม คุณอาจจะรู้จักเขามากขึ้น